Lav et referat af nedenstående tekst:

Tekst:
- Det er helt vildt. Sådan lyder det fra Noah Kristensen fra Aalborg, når han tænker på at skulle gå på banen til sit første EM, som endda kommer til at være på hjemmebane i Aalborg. Fredag morgen bliver U21 EM i karate sparket, slået og tæsket i gang i Gigantium i Aalborg, og her er Noah Kristensen en af dem, der står på deltagerlisten. Netop hjemmebane og de vante rammer i Aalborg er noget, som den unge nordjyde ser som en fordel. - Man føler sig hjemme, man føler sig i mega trygge rammer, siger Noah Kristensen. Men det er ikke kun de trygge rammer, som den unge nordjyske karatekæmper kan se frem til. Gigantium kommer nemlig også til at være klar til at give de danske udøvere alt den hjælp, som de overhovedet kan. - Der kommer helt vildt meget opbakning, så det bliver helt vildt fedt at kunne stå på hjemmebane og kæmpe for Danmark, siger Noah Kristensen. Forberedelserne til stævnet er lige nu i fuld gang og de sidste blå kampmåtter er ved at blive lagt i på gulvet i Gigantium, så alt er klart, når stævnet starter fredag klokken 9. Alt skal være klart og klappe, så de passer til et stort internationalt karatestævne. I alt deltager 1100 kæmpere fra 51 lande i stævnet. - Det er første gang nogensinde, at vi har et officielt EM eller VM i Danmark, så det er selvfølgelig stort både for Danmark og Aalborg by at være vært for sådan et arrangement her, fortæller formand for Dansk Karate Forbund, Thomas Bjuring. Som formand for Dansk Karate Forbund ser Thomas Bjuring frem til, at Danmark for første gang nogensinde kommer til at huse et internationalt karatestævne. - Dansk karate har været i en fantastisk flot udvikling over de sidste mange år. Nu er det på tide, at Danmark også kan prøve at være på hjemmebane, og derfor har vi kæmpet en hård kamp for at få et europamesterskab her til Danmark, siger Thomas Bjuring. Noah Kristensen deltager for første gang i et EM, og for ham bliver det noget helt særligt at skulle kæmpe om medaljer på hjemmebane. - Det er en drøm. Jeg skal gøre mit bedste, og jeg vil gøre mit allerbedste, for jeg har det danske flag med mig, fortæller Noah Kristensen. Karatestævnet starter fredag og slutter søndag.

Referat:
Fredag morgen bliver U21 EM sparket i gang i Gigantium i Aalborg. Det første internationale stævne af sin slags i Danmark.